ཅེས་གླིང་གེ་སར་རི་མོའི་སྒྱུ་རྩལ་ཆེད་མཁས་པ་གྲགས་ཅན་ལེགས་སྨོན་དགེ་སློབ་ཀྱིས་རང་རྩོམ་གླིང་དཔའ་བརྟུལ་ངོ་སྤྲོད་ཀྱི་གླུ་དབྱིངས་ཕྱུག་མཁའ་འགྲོའི་ཞལ་ལུང་ལ་གཞི་བྱས་ཏེ་བྲིས་པའིགླིང་དཔའ་བརྟུལ་གྲུབ་ཆེན་བརྒྱད་ཅུའི་སྐུ་ཐང་འཛམ་གླིང་མིག་གི་དགའ་སྟོན་ལེགས་གྲུབ་ངོ་སྤྲོད་ལ་འདི་འདྲ་ཞིག་དགོས་ཞེས་སྐུལ་མ་བྱུང་བ་དང་།ལྷག་པར་ཀུན་མཁྱེན་མི་ཕམ་རྒྱ་མཚོའི་དངོས་སློབ་གླིང་བློན་འགྱུར་མེད་ཐུབ་བསྟན་འཇམ་དབྱངས་གྲགས་པའི་རྟ་རྒྱུག་ནོར་བུ་ཆ་བདུན་གྱི་ལུགས་དང་།གྲུབ་པའི་དབང་ཕྱུག་མདོ་མཁྱེན་བརྩེ་ཡེ་ཤེས་རྡོ་རྗེའི་ཆོས་སྒྲུང་གསེར་ཆོས་འོག་མིན་བསྒྲོད་པའི་ཐེམ་སྐས་ཟུང་གི་ལུགས་ལྟར་གྱི་གླིང་རྗེ་སྐྱེས་བུ་ཆེན་པོའི་འཁྲུངས་སྐར་རྒྱལ་ཟླ་བའི་ཚེས་ཆེན༡༥ཉིན།གླིང་གེ་སར་གྱི་སྐུ་བརྙན་བཟོ་བཞེངས་ཆེད་མཁས་པ་ཆོས་མཆེད་འཇམ་དབྱངས་འོད་ཟེར་ལགས་ཀྱིས་གླིང་དཀར་པོའི་བསྟན་པ་དར་བའི་ཞལ་གཡང་བཅས།རིན་པོ་ཆེའི་གཟི་སྒྲོམ་སྟག་རིས་ཀྱི་དབྱིབས་ཅན་ཞིག་ཕུལ་བའི་རྟེན་འབྲེལ་གྱིས་སྐུལ་གླིང་དང་འབྲེལ་བའི་གྲོགས་ཀརྨ་ལྷ་དབང་དང་མཉམ་དུ་ཁྲུང་ཁྲུང་དཀར་མོའི་གསོལ་སྟོན་གླིང་གི་ཡང་སྟེང་རང་ཉིད་ཞག་སྡོད་ཀྱི་ཁང་ཆུང་ཝེར་མ་དགྱེས་པའི་འོད་ཁྱིམ་དུ་ཕྱིན་ནས།གླིང་རྗེ་སྐྱེས་བུའི་རྣལ་འབྱོར་གྱི་སྒོ་ནས་ཚོགས་མཆོད་རྒྱས་སྤྲོས་འཚམ་པ་གྲུབ་རྗེས་ཀྱི་དགོང་ཆེན་དབང་གི་དུས་ནས་དབུ་བརྩམས་ཏེ་རྟེན་འབྲེལ་ལེགས་པའི་སྣང་ཉམས་ཀྱི་ངང་ནས་གླིང་དགའ་བ་སྨིན་དབུས་འཇིགས་མེད་བརྩེ་ལྡན་རྡོ་རྗེ་འམ་ཨ་དཀར་པོས་བྲིས་པ་དགེའོ།།